Marambidžis

Marambidžis () – upė Australijoje, Naujajame Pietų Velse ir Australijos sostinės teritorijoje, Murėjaus dešinysis intakas. Viena ilgiausių upių šalyje. Ilgis 1485 km,Longest Rivers, Geoscience Australia. Nuoroda tikrinta 2020-12-28. baseino plotas 87 248 km².Murrumbidgee Selected Area, Monitoring and Evaluation Plan, Commonwealth of Australia, 2014 m., p. 3. Nuoroda tikrinta 2020-12-28.

Prasideda Australijos Alpių šiaurinių atšakų vakariniuose šlaituose, aukštupyje teka pietryčių kryptimi, daro didelį lanką į šiaurę, teka pro Kanberą, prie Jaso žiočių pasuka į vakarus, teka lygumomis ir įsilieja į Murėjų netoli Balranaldo.Murrumbidgee River, Encyclopaedia Britannica. Nuoroda tikrinta 2020-12-28. Didžiausi intakai – Koteris, Tjumutas (kairieji) ir Jasas (dešinysis). Daugumą vandens Marambidžis surenka Didžiajame Vandenskyros kalnagūbryje, vidurupis ir žemupys sausuoju metų laiku kartais išdžiūsta. Upės vanduo naudojamas drėkinimui, geriamo vandens tiekimui, elektros energijos gamybai.Murrumbidgee , Murray-Darling Basin Authority, Australian Government. Nuoroda tikrinta 2020-12-28. Upė laivuojama nuo Gandagajaus miesto. Didžiausi miestai prie Marambidžio – Kanbera, Jasas, Vaga Vaga, Narandera, Hėjus ir Balranaldas.

Pirmasis europietis, pasiekęs upę, buvo Australijos tyrinėtojas Čarlzas Trosbis (Charles Throsby) 1821 m.Discover Our Territory, Canberra & District Historical Society. Archyvuota 2013-09-12. Nuoroda tikrinta 2020-12-28.

Viradjuri kalba žodis Murrumbidgee gali reikšti: „dideli vandenys“, „žemyn upe“ arba „labai gera vieta“.Murrumbidgee River, NSW Geographical Names Board. Nuoroda tikrinta 2020-12-28.


 Šaltiniai 

Kategorija:Australijos upės